open-index/open-wikipedia-markdown huggingface dataset:
Fylkesvei 1844

**Fylkesvei 1844** går mellom Løten prestegård og Olohusa i Løten.

Frem til 2019 hadde veien betegnelsen fylkesvei 166 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Pegguy Arphexad

**Pegguy Arphexad** (født 1973) er en fransk tidligere fotballspiller som spilte målvakt. Han spilte for en rekke klubber i Frankrike og England, men oppnådde aldri status som førstevalg i noen av klubbene han spilte for.

Arphexad er født og oppvokst på den karibiske øya Guadeloupe. Han ble oppdaget av den franske klubben  under en turnering i Paris, og flyttet til Frankrike som femtenåring for å spille for dem. Han debuterte for Brest i november 1991, mens han fortsatt var tenåring, i skadefravær av lagets førstevalg, den argentinske landslagsmålvakten Sergio Goycochea. Brest var da i et økonomisk uføre som i desember 1991 endte med at laget ble trukket fra videre spill i 2. divisjon, og alle lagets spillere sto fritt til å forlate klubben. Arphexad signerte for  i 1992, hvor han var reservemålvakt i mange år. Med Lens var han i 1992 del av laget som vant den franske juniorcupen Coupe Gambardella. Han tilbragte også et opphold på utlån til . Men han oppnådde aldri å få sjansen til å etablere seg som et førstevalg. Selv om han hadde fått én opptreden for Frankrikes U21-landslag under Tournoi de Toulon i 1994 da USAs U23-landslag ble beseiret 3-1.

Da han i 1997 ble tilbudt prøvespill for engelske , grep han muligheten med begge hender. To ukers prøvespill endte med signering av kontrakt. Arphexad fikk mer spilletid for Leicester enn hva han hadde oppnådd i fransk fotball, men klarte heller ikke hos Leicester å etablere seg som et førstevalg.

Han ble signert av  av Gérard Houllier etter å ha imponert mot dem i ligaen for Leicester. Arphexad ble hentet inn som dekning for daværende førstevalg Sander Westerveld. Han ble løst fra kontrakten i 2003. Etter Liverpool har han spilt for Coventry City, Notts County, Stockport County og .

## Karriereoversikt

## Referanser


## Eksterne lenker
* 

## Kilder
*
Granskollen skianlegg

**Granskollen skianlegg** er et av de få hoppbakkeanlegg i Østfold som det fremdeles er høy aktivitet i. Det ligger i Tomter i Indre Østfold kommune. Selve anlegget ligger side om side med den nye kunstgressbanen, gressbanen og Idrettshuset på Tomter. 

Det er Hobøl Idrettslag og Tomter Hoppteam som står både som eier og driftsansvarlig for hele anlegget. 

## Historie
**Granskollen mellomste bakke**, K28, sto ferdig i 1970. Den var et resultat av frivillig dugnadsarbeid, som blant annet ble ledet av Kjell Alfred Larsen. Det ble til og med hogd tømmer og utført betongarbeid på denne dugnaden.

**Granskollen største bakke**, K40, sto ferdig i 1974. Bakkerekorden i denne bakken er 37,5 meter, satt av tidligere VM-medaljør i skiflygning Tom Levorstad.

Etter at denne siste bakken kom ble det satt i gang egen hoppskole og "Hoppiade".
Denne hoppiaden har vært arrangert hvert år siden.
I 1980 fikk også de minste en egen liten hoppbakke, K8.

I 1994 fikk anlegget opplegg for å lage sin egen kunstsnø.

## Dagens hoppanlegg
Hoppanlegget er hovedsakelig basert på frivillig dugnadsarbeid utført av idrettslaget, samt ulike støtteordninger knyttet til idrettsanlegg.

I dag er det totalt fem bakker her, den siste, K4, kom i desember 2009. Her kan barn helt ned i seksårsalderen hoppe. 

Hobøl og Tomter IL har lenge samarbeidet med de nærliggende klubbene om trening i bakkene. 

De fleste bakkene er tilrettelagt for "sommerhopping", ved at det er lagt ut plast.
Anlegget har også et eget skilekeanlegg for de aller minste. Det er også en K16 som er bygd i samme unnarenn som K28.

## Eksterne lenker
*skisprungschanzen.com: Granskollen
Robbie Threlfall

**Robbie Threlfall** (født 28. november 1988 i Liverpool) er en engelsk tidligere fotballspiller. Han har tidligere spilt for Liverpool FC, men han slitt med tilværelsen etter at han ble frigitt i 2010. 

## Klubbfotball
### Liverpool
Han spiller venstreback og var en del av juniorlaget til Liverpool som vant FA Youth Cup i 2006. Han ble hentet opp fra akademiet rett etterpå. Hans debut for A-laget kom i en treningskamp mot Wrexham AFC sommeren 2006.

Threlfall har sammen med fire andre av spillerne på laget som vant FA Youth Cup våren 2007 fått forlenget sine kontrakter med klubben til sommeren 2010.

#### Hereford United
Han tilbrakte masse av 2007-08-sesongen på utlån til Hereford United men fikk bare spille tolv kamper på grunn av en skade. Threlfall ble fortsatt lånt ut til klubben på Edgar Street i et sesonglangt utlån for 2008-09-sesongen.

Threlfall startet sin andre periode for Hereford i et 1-2-tap borte mot Leyton Orient den 9. august. 

#### Stockport County FC
Tidlig på nyåret 2009, like etter returen fra Hereford, ble Threlfall igjen lånt ut, denne gang til Stockport for en måned. Han debuterte for Stockport 24. januar 2009, da han erstattet den skadde James Tunniclife med bare 12 minutter igjen å spille av lokaloppgjøret mot Oldham som Stockport tapte 3-1.

#### Morecambe FC
I mai 2012 signerte han en 2-årskontrakt for League 2 klubben Morecambe. Han scoret sitt første mål for klubben mot Rotherham United 6. april 2013. 6. mai 2014 ble han frigitt.

## Meritter
**Liverpool**
* FA Youth Cup: 2006, 2007

## Referanser


## Eksterne lenker
* 
*  Official Liverpool FC profile
Athens agora

**Athens agora** var det sentrale torget i bystaten Athen i antikkens Hellas. Det er den mest kjente av agoraene.

Agoraen i Athen hadde privathus til den ble reorganisert av Peisistratos i det 6. århundre f.Kr. Selv om han selv kan ha bodd på agoraen, fjernet han de andre husene, stengte brønnene og gjorde den til sentrum til den athenske styresmakten. Han bygget også et dreneringssystem, fontener og et tempel til de olympiske gudene. Kimon forbedret senere agoraen ved å bygge nye bygninger og plante trær. I det 5. århundre f.Kr. ble det bygget templer til Hefaistos, Zevs og Apollon. 

Areopagos og forsamlingen av alle borgerne møttes på et annet sted i Athen, men noen offentlige møter som de der en diskuterte ostrakisme, ble holdt i agoraen. Fra perioden til det radikale demokratiet (etter 509), møttes boulaien (byrådet), prytaneis (presidenten i rådet) og arkontene (magistrater) i agoraen. Domstolene var plassert der, og enhver borger som tilfeldigvis var i agoraen når en sak ble ført, kunne bli tvunget til å tjene som jurymedlem. De skythiske bueskytterne, en slags innleid politistyrke, vandret ofte på agoraen og lettet etter jurymedlemmer.

Agoraen i Athen ble igjen et boligområde i romersk og bysantinsk tid. Den ble også møtestedet for slaver og deres herrer. En kunne også leie prostituerte der.
## Bygningene i den klassiske agoraen

# Peristylarplassen
# Myntverk
# Enniakrovnos
# Sørlige stoa
# Heliaia
# Strategeion
# Kolonos Agoraios
# Tholos
# Agorastein
# Monument over de eponyme helter
# Metroon (Gamle bouleuterion)
# Nye Bouleuterion
# Hefaisteion
# Tempelet til Apollon Patroos
# Stoa av Zevs
# Alter for de tolv gudene
# Stoa Basileios (Kongelig stoa)
# Tempelet til Afrodite Urania
# Stoa av Hermes
# Stoa poikile

## Eksterne lenker
* Offisiell hjemmeside for utgravningene av agoraen i Athen.
Drammen travbane

**Drammen travbane** ble etablert i 1953, av Drammen og Opland Travselskap på nordsiden av Drammenselva i bydelen Åssiden. Den nye banen med en lengde på 800 meter ble bygd nord for Buskerudveien og øst for Rosenkrantzgata. Banen ble offisielt åpnet andre pinsedag i 1955. I 1964 ble Travkroa innviet, to år senere i 1966 fikk travbanen et eget stallanlegg og året etter fikk banen flomlysanlegg. I 1974 ble en spillehall innviet, to år senere ble den utvidet med en tribune med tusen sitteplasser.

## Historie
Banen ble fra 1955 til 1988 drevet av Drammen og Opland Travselskap, etter det overtok Buskerud Travforbund. Fra 1. januar 1997 er det Drammen Travbane AS som er arrangøransvarlig ved Drammen Travbane.

### Totalisatorbane
Drammen travbane var en av Norges to 800-meters totalisatorbaner. Hele banen var på ca. 130 mål og det var plass til om lag 7-8 000 tilskuere langs banen. Langs banen var det en stor innendørs tribune med Spillehall i underetasjen, bygningen inneholdt også kontorlokaler for administrasjonen i Drammen Travbane AS.

### Rekorder
Den raskeste tiden som er oppnådd på Drammen Travbane ble notert 17. september 2005. Da vant varmblodstraveren Always Alluring, kusket av Trond Skauen på kilometertiden 1.13,5 over 2100 meter. Den raskeste kilometertiden som er oppnådd av en kaldblodshest er på 1.22,1. Den ble satt av hesten Moe Odin med kusk Asbjørn Mehla 2. desember 2006. De raskeste tidene oppnådd i travløp ble notert til 1.25,1 av Rapp Best (kaldblodshest) 28. august 2006 og Amber Bros (varmblodshest) på tiden 1.15,7 18. juni 2006.

### Slutten
Travbanen flyttet opprinnelig fra Marienlyst til Åssiden fordi bydelen og byen trengte den store tomta som en travbane krever til videre byutvikling. Den nye travbanen endte derfor på Åssiden, som den gang var et landlig område. Etter over femti års drift har byen innhentet Åssiden, og bydelen kan ikke lenger sies å «ligge på landet». Bydelen har utviklet seg med boliger og næringsvirksomhet, og områdene til å utøve hestesport rundt travbanen har blitt betydelig begrenset. Travsportens utvikling har i tillegg gjennomgått en markant endring i forhold til publikumsoppslutning på løpsdagene. Tidligere var travbanen hovedbase for publikumsfunksjonene knyttet til sporten. I de senere år er spill hos kommisjonær og nettbasert spill blitt viktigere og publikumsfremmøtet på løpsdagene avtok. I denne sammenheng var travbanen overdimensjonert og lite lønnsom. Banen ble derfor nedlagt 21. desember 2019, etter 19 623 travløp fordelt på 2 370 arrangementer og 115 000 startende hester totalt. Banen og stallanlegget ble opprettholdt som treningssenter fram til årsskiftet 2021.

## Referanser


## Eksterne lenker
* Drammen Travbane 
*Drammen Travbane i Drammen byleksikon
* Bilder fra Drammen Travbane
Farringdon Road

**Farringdon Road** er ei gate i sentrale London. Den er en fortsettelse nordover av Farringdon Street i City of London, og fortsetter som King's Cross Road til King's Cross stasjon. Deler av Farringdom Road danner grense mellom London-kommunene Islington og Camden. 

Gata følger nedre del av løpet til elva Fleet, og ble anlagt i 1845-46 samtidig med at Fleet ble lagt i kulvert. Før anlegget av gata hadde traktene langs Fleet vært et av Londons verste slumområder. Gata het i begynnelsen Victoria Street, og fikk sitt nåværende navn i 1863. Victoria Street/Farringdon Road ble ganske raskt en hovedforbindelse mellom King's Cross og Blackfriars Bridge. 

På slutten av 1800-tallet tiltrakk Farringdon Road seg forleggere, presse og grafisk industri. Selv om det meste av dette er borte i dag, ligger fortsatt storavisene *[[The Guardian]]* og *[[Observer]]* i nr. 119-141 Farringdon Road.

## Se også
*Farringdon
*Farringdon stasjon
Emiliano Insúa

**Emiliano Adrian Insúa** (født 7. januar 1989) er en argentinsk fotballspiller som spiller for den amerikanske klubben Los Angeles Galaxy.

## Klubbfotball
### Liverpool
Uten noensinne å ha spilt for Boca Juniors' A-lag, fanget Insúa interessen til speidere fra Liverpool. Fra januar 2007 gikk han på et 18 måneder langt låneopphold til den engelske klubben, som inkludert i avtalen hadde en opsjon på å signere spilleren for en avtalt sum på £1 million. Insúa debuterte for Liverpools førstelag mot Portsmouth i Premier League 28. april 2007, og spilte også i bortekampen mot Fulham. I august ble Insúa Liverpool-spiller på permanent basis som en del av en avtale hvor Gabriel Paletta gikk til Boca Juniors.

Det gikk nærmere ett år før Insúa igjen fikk sjansen for Liverpool, med tre kamper helt på slutten av sesongen 2007/2008. Til gjengjeld var han fast på reservelaget som vant både serie og cup den sesongen. Et mindre gjennombrudd kom mot slutten av 2008, da Insúa i desember fikk starte som venstreback i tre seriekamper på rad, mot Arsenal, Bolton og Newcastle. Insúa endte denne sesongen med totalt ti ligakamper for laget som våren 2009 endte på 2.-plass i ligaen. I sesongen 2009/2010 etablerte Insúa seg med 31 ligakamper som det ubestridte førstevalget på Liverpools venstreback.

## Landslagsspill
Insúa ble i 2007 plukket ut til å være med i det søramerikanske mesterskapet for U20-lag i Paraguay, og en sølvmedalje der sikret at laget var kvalifisert til å delta i det kommende verdensmesterskapet for U20 i Canada. 22. juli 2007 ble han verdensmester med U20-laget da Argentina slo Tsjekkia 2-1 i finalen 22. juli 2007, og med en alder på 18 var han lagets nest yngste spiller.

Emiliano ble også tatt ut i U20-troppen til det søramerikanske U20 mesterskapet i Venezuela i perioden 19. januar til 8. februar 2009. I oktober samme år fikk han sin debut for Argentinas A-lag, da han spilte fra start i VM-kvalifiseringskampen mot .

## Meritter
**Argentina** 
* Verdensmester U20-landslag 2007

**Liverpool**
* Seriemester FA Premier Reserve League 2008
* 2.-plass Premier League 2009

## Referanser


## Eksterne lenker
* 
*  Liverpool.no om Insua
Gjøkesyre

**Gjøkesyre** (eller **gaukesyre**) (*Oxalis acetosella*) er en plante av gjøkesyrefamilien, som danner teppeliknende matter på delvis skyggefull skogbunn &ndash; ofte som eneste art eller sammen med hvitveis. 

## Biologi

Blomstene er hvite med fem kronblad og gule støvbærere, og tydelig markerte lilla nervetråder i kronbladene. Om natten og i regnvær lukker blomsten seg og henger ned. Den blomstrer fra tidlig om våren til langt utpå høsten. Om våren produserer den vanlige, åpne (chasmogame) blomster, mens den om sommer og høst produserer blomster som ikke åpner seg (kleistogami).

Planten har sterkt grønne, omvendt hjerteformede «trekløverblad» med syrlig smak og innhold av kalsium. Den syrlige smaken skyldes at planten inneholder oksalsyre. Både bladene og blomstene kan spises, og de har en frisk, syrlig smak som minner om engsyre og rabarbra, men i store mengder kan den være giftig. Planten brukes ofte i salater.

Gjøkesyre er som maiblom en skyggeplante, som har god evne til å utnytte lavt lysintensitet og sur skogbunn. Den vokser i hele Norge, men er ikke vanlig i Finnmark. Planten er observert i opp til 1&nbsp;000 moh. høyde i fjellet i Sør-Norge.

## Referanser




## Eksterne lenker
* 
*
Kerry Reid

**Kerry Melville Reid** (født 7. august 1947 i Sydney) er en tidligere australsk tennisspiller.

Kerry Reid var gjennom store deler av 1970-tallet en av verdes ti beste kvinnelige singlespillere. Sin første Grand Slam-tittel vant hun i 1968 da hun sammen med Karen Krantzcke vant doubleturneringen i Australian Open. I løpet av sin tenniskarriere vant hun 27 singleturneringer hvorav én Grand Slam-tittel. Det var i 1977 da hun vant singleturneringen i Australian Open hvor hun beseiret Dianne Balestrat Fromholz med 7-5, 6-2 i finalen. Hun vant også tittelen i double sammen med Mona Schallau Guerrant, i finalen skulle de møte Evonne Goolagong/Helen Gourlay Cawley, men finalen ble avlyst på grunn av regn og begge finaleparene fikk dele doubletittelen. Hun vant også doubleturneringen i Wimbledon i 1978, da sammen med Wendy Turnbull.
 
Reid deltok også på det australske Fed Cup-laget i årene 1967&ndash;69 og 1976&ndash;79 og spilte 47 Fed Cup-kamper hvorav hun vant 37. Hun var med på det seirede australske laget i 1968 som vant finalen over DC-laget fra Nederland. 

## Grand Slam-titler
*  **[[Australian Open]]:**
** Double damer – Australian Open 1968 (sammen med Karen Krantzcke)
** Single damer – 1977 (des) (hun beseiret Dianne Balestrat Fromholz med 7-5, 6-2 i finalen.
** Double damer – 1977 (des) (sammen med Mona Schallau Guerrant) (delt seier finalen avlyst på grunn av regn) 
* **[[Wimbledon (tennis)|Wimbledon]]:**
** Double damer – 1978 (sammen med Wendy Turnbull)

## Referanser

## Eksterne lenker
*
Ansettelse

**Ansettelse** er en lovregulert form for avtalemessig forhold mellom to parter om utførelse av arbeid. Den ene parten (arbeidstakeren) selger sin egen arbeidskraft mot betaling, og den andre parten (arbeidsgiveren) kjøper denne arbeidskraften.

Ansettelsen gir arbeidskjøperen disposisjonsrett over arbeidsselgerens tid (arbeidstiden), og gir arbeidsselgeren en garanti for en viss kompensasjon (lønn).

I norsk lov er reglene rundt ansettelse angitt i bl.a. Arbeidsmiljøloven.

En ansettelse forutsetter avtalefrihet for begge parter. Dette adskiller det fra andre typer arbeid som bygger på ufrivillighet (tvangsarbeid, livegenskap og slaveri).
Fylkesvei 1808

**Fylkesvei 1808** går mellom Skjeset i Hamar og Ebru i Løten.

Frem til 2019 hadde veien betegnelsen fylkesvei 115 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Gruppe Zink

**Gruppe Zink** var en kollektiv av norske kunstmalere som var aktive fra 1981 til 1986. Gruppen besto av Bjørn Carlsen, Bjørg Holene, Ulf Nilsen og Leonard Rickhard. 

Gruppen samarbeidet om utstillinger uten å målbære et felles kunstnerisk program, og uten at det var påtagelig fellestrekk ved arbeidene.  
Gruppen hadde blant annet kollektivutstillinger i: *Christianssands Kunstforening* (1981), Festspillene i Bergen / Bergens Kunstforening (1983), Kunstnerforbundet Oslo (1983), Kunstnernes Hus Oslo (1985), Ibsenhuset Skien (1986) og Trondhjems Kunstforening (1986).
Indre Nordmør (avis)

***Indre Nordmør*** var ei lokalavis for kommunene Surnadal, Rindal og Halsa i Møre og Romsdal.

Stiftet i 1979 av Lars Steinar Ansnes, som også var avisas første redaktør. Hovedkontor på Skei i Surnadal. Opplag ca. 2000. Avisa var delvis eid av *[[Aura Avis]]* på Sunndalsøra. Kom ut tre dager per uke til høsten 1982, da den ble ukeavis, for siden å bli nedlagt i 1991. Siste redaktør var Olav Grimsmo. Lars Steinar Ansnes er i dag ansvarlig redaktør i Aura Avis på Sunndalsøra, mens Ole Magne Ansnes var frem til 2008 ansvarlig redaktør i konkurrenten *[[Driva (avis)|Driva]]* med samme utgiversted.

## Kilder
*
St John’s Gate

**St John's Gate** er et byggverk i London, i bydelen Clerkenwell. Porten danner avslutninga på gata St John's Lane ved Clerkenwell Road.

Bygningen er en av Londons eldste, bygd i 1504 som en port inn til det indre av klosteret St John of Jerusalem. Selve klosteret ble plyndra og ødelagt under reformasjonen. Porthuset ble snart tatt i bruk for kommersielle formål; blant annet huset det et vertshus som tilhørte William Hogarths far, der den berømte tegneren tilbrakte noen barneår. På 1700-tallet holdt månedsmagasinet *[[Gentleman's Magazine]]* til her, med Samuel Johnson som en av medarbeiderne.

I 1870-åra ble St John's Gate ervervet av johanitterordenen som deres hovedkvarter, og huser i dag ordenens museum.

Porten med porthus er bygd i sandstein. Etter perioder med forfall og påfølgende restaurering er det lite original stein igjen i bygningen; det meste er fra 1800-tallet.

## Referanser


## Eksterne lenker
* Historisk gravering
Fylkesvei 2182

**Fylkesvei 2182** går mellom Vivelstadsvea og Rena i Åmot. Veiens lengde er 8,8&nbsp;km.

Frem til 2019 hadde veien betegnelsen fylkesvei 601 (Hedmark).

## Kommuner og knutepunkter

*Endepunkt Vivelstadsvea

## Referanser




## Eksterne lenker
* Vegvesenets vegkart 
*
Entablement

**Entablement** (fra fransk, av latin *in* «på», og *tabula* «planke, bord») er i nordisk arkitekturterminologi samlebetegnelsen for alle de horisontale bygningsleddene som hviler på søylene i klassisk gresk arkitektur. I de klassiske søyleordener består entablementet av arkitrav nederst, frise i midten og gesims øverst. På gavlveggene i et tempel hviler den trekantede gavlen eller pedimentet på  entablementet.

På engelsk kalles entablementet *entablature*, et ord som i nyere tid er på vei inn i norsk fagspråk som lånordet «entablatur».

## Litteratur
*Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0
Jordan (elv)

**Jordan** er en elv i Midtøsten. Vassdraget har utspring i Hermonfjella, og renner gjennom den jordanske Riftdalen via Genesaretsjøen i Galilea i Israel. Elven renner sørover til den stopper i Dødehavet, som ingen elver renner ut fra. 

Elven utgjør grensen mellom Jordan i øst og Israel og Vestbredden i vest. Vestbredden av Jordan ble okkupert av Israel etter seksdagerskrigen i 1967. Nord for Genesaretsjøen går deler av elvens løp innenfor grensene av den israelsk-annekterte Golanhøyden.

Jordan er den viktigste ferskvannskilden i området og det er strid om hvilke land og folkegrupper som får benytte seg av vannet. Statene Israel, Libanon, Syria, Jordan og i tillegg den palestinske selvstyremyndigheten har alle interesse av å benytte vannet i vassdraget. 

## Geografi
Jordan er 223 km lang og munner ut i Dødehavet. Middelvannføringen ved utløpet fra Genersaretsjøen er 16m³/s, men kan variere fra 10 til 30m³/s.

Elvens fire hovedkildeområder:
*Hasbani (hebraisk: שניר *senir*, arabisk: الحاصباني *hasbani*), som begynner i Libanon
**Ayun (hebraisk: עיון *ayoun*, arabisk: براغيث *bureighith*), som begynner i Libanon. Sideelv til Hasbani.

*Banias (hebraisk: חרמון *hermon*, arabisk: بانياس *banias*), som har sitt utspring i kilder i karstlandskapet ved foten av Hermonfjellet.
**Dan (hebraisk: דן *dan*, arabisk: اللدان *leddan*) som også har sitt utspring ved foten av Hermonfjellet. Sideelv til Banias.

De fire elvene går sammen i nordre Israel, nær kibbutzen Sede Nehemya. Elven renner videre til Hulasjøen, omkring 70 meter over havnivå, og fortsetter siden til Genesaretsjøen (Galileasjøen) i Galilea. Etter Galileasjøen saktner elven og begynner å meandrere. To elver kommer østfra og anslutter til Jordan, nemlig Jarmuk og Jabbok. Tilslutt når elven Dødehavet, ca. 430 meter under havnivå.

## Omtale i Bibelen

Elven blir omtalt spredte steder i Bibelen, blant annet som kilden til «Guds hage», ei stor, fruktbar slette. Den er også omtalt som grenseelven mellom «to stammer og den halve stammen» i øst og «ni stammer og halve Manassestammen» som ledet av Josva bosatte seg på Vestbredden.

Jesus skal ha blitt døpt i elven da han var omtrent 30 år.

## Videre lesning
*Nina Drolsum Kroglund: *Vann – kilde til konflikt eller samarbeid? : Jordanvassdragets historie*. Kolofon Oslo 2008. 156 s. 

## Referanser


## Eksterne lenker
*
Jordan (andre betydninger)

**Jordan** kan vise til:

**Steder**:
*Jordan, et land i Midtøsten
*Jordanelven
*Jordandalen
* Jordan, en bydel i Kowloon, Hongkong

**Personer**:
*Katie Price, en modell kalt «Jordan»

Jordan som etternavn:
*Barbara Jordan, en tidligere amerikansk tennisspiller
*David Starr Jordan, en amerikansk iktyolog 
*Jordanes, en gotisk historiker
*Kathy Jordan, en tidligere amerikansk tennisspiller
*Michael Jordan, en tidligere amerikansk basketballspiller
*Petter Jordan, en norsk zoolog
*Richard Jordan Gatling, en amerikansk oppfinner
*Robert Jordan, psevdonymet til forfatteren James Oliver Rigney Jr
*Robert Jordan er navnet på en av karakterene i Hemingways *[[Klokkene ringer for deg]]*
*Sverre Jordan, en norsk komponist og dirigent

Jordan som fornavn:
*Jordan Bridges, en amerikansk skuespiller
*Jordan Farmar, en amerikansk basketballspiller
*Jordan Rudess, en amerikansk keyboardartist

**Annet**:
*Jordan (navn), et kvinne- og mannsnavn
*Jordan Grand Prix, et tidligere Formel1 lag
*Jordan Falcon, en drone, ubemannet fly
*Jordan (selskap), en norsk produsent av tannbørster og malerkoster
Alien vs. Predator

***Alien vs. Predator*** (også kalt ***AvP***) er en science fiction-film fra 2004. Filmen er bygget rundt møtet mellom to utenomjordiske skapninger: «Alien» fra filmen *[[Alien – den 8. passasjeren]]* (1979) og Predator fra filmen *[[Predator – den usynlige fiende]]* (1987).

## Handling
Året er 2004, et mystisk Predator-skip flyr faretruende over Jorden idet en jordisk satellitt oppdager et merkelig varmeutslag fra Bouvetøya i Sør-Atlanteren. Multimilliardæren Charles Bishop Weyland setter sammen et forskerteam som skal utforske denne varmekilden. 

Idet Predator-skipet kommer inn i Jordas atmosfære brenner den et hull i isen og ned til varmekilden. Når menneskene ankommer øya til en forlatt hvalstasjon finner de hullet. De kommer seg omsider ned i det, og 300 meter under isen finner de en gammel pyramide, som de straks begynner å forske på. De finner ut at pyramiden har særtrekk fra flere forskjellige kulturer. Inne i pyramiden finner de noe som viser seg å ha vært et ofringskammer, samtidig som tre predatorer ankommer overflaten. I bunn av pyramiden våkner en aliendronning fra en nedfrysningsdvale og begynner å produsere egg. Ut av disse eggene klekkes det «hodehoppere» som fester seg til menneskenes ansikt og planter et lite embryo i magen deres. Dette embryoet utvikler seg til såkalte «chestbursters» (brystsprengere) som bryter ut gjennom brystet til menneskene. Disse «chestbusters» utvikler seg svært raskt til fullvoksne aliens. En kamp utvikler seg mellom predators, aliens og mennesker. Uten at de andre vet det blir en predator angrepet av en «hodehopper», og får et embryo implantert i magen sin.

Ved hjelp av oversettelse av hieroglyfer finner menneskene ut at Predatorene har kommet til menneskene i århundrer og at det var de som lærte menneskene å bygge pyramider, Predatorene ble forgudet. Predatorene kom tilbake hvert århundre og forventet menneskelige ofre som frivillig fikk et Alien foster i magen. Fostrene ble «chestburstere» og senere fullvoksne Aliens og var en ypperlig motstander som Predatorene kunne jakte på. Menneskene forstod hvorfor Predatorene var her og at de måtte la dem drepe alle aliens før de spres til resten av jorda.

I kampens hete dør de fleste utenom én predator og hovedpersonen Alexa Woods, som etterlates for å kjempe mot de resterende aliens som holder på å nå overflaten. Den siste predatoren og Alexa Woods samarbeider og flykter til overflaten etter at de har etterlatt seg en plasmabombe i pyramiden. Alle aliens blir drept i eksplosjonen, utenom dronningen som kommer seg til overflaten. Alexa, predatoren og alien-dronningen kjemper en intens kamp på overflaten. De greier omsider å drukne dronningen i havet, mens predatoren dør av et stikk i brystet. Flere predatorer ankommer for å hente sine avdøde, og de gir Alexa et trofé siden hun vant kampen. Det hele avsluttes med at man får se den avdøde predatoren ligge på en seng i predatorskipet, og en «chestburster», som er en blanding av en alien og enpredator, kommer ut av avdødes bryst.

## Skuespillere

## Referanser


## Eksterne lenker
* 
* AVPVM: Browser based MMORPG set in the AVP universe
Støttevev

**Støttevev** eller **bindevev** knytter sammen, støtter og beskytter kroppens organer. Selve cellene er omgitt av intercellulær substans og sterke proteinfibre som begge blir laget av cellene. Det finnes flere typer binde- og støttevev: beinvev, bruskvev, bindevev og fettvev. Bindevev skiller seg fra epitel ved at de ulike formene for bindevev blir kategorisert på bakgrunn av intercellulærsubstansens sammensetning, ikke sammensetningen av celler i vevet.

## Intercellulær substans
Intercellulærsubstansen i bindevev består av *grunnsubstans* og *fiber*

### Grunnsubstans
Grunnsubstansen består hovedsakelig av vann, salter og såkalte *Proteoglykaner*. Disse er lange polysakkarider (glykosaminoglykaner) som er bundet til proteiner. Proteoglykankompleksene griper delvis inn i hverandre og danner en stabil, gel-lignende struktur. Sure polysakkarider binder positive ioner og vann, og danner en diffusjonsvei for gasser og vannløselige stoffer. Dessuten gir de vevet en viss trykkfasthet, dvs. evne til å motstå deformasjon som følge av trykkrefter.

### Fiber
Bindevev har tre hovedtyper av fiber: *kollagene*, *retikulære* og *elastiske*

#### Kollagenfibre
Kollagenfibre utgjør mesteparten av bindevevets strukturelle komponent. Det finnes 25 typer, hvorav omtrent 90% av kollagenet i kroppen er type I. Kollagenfibre kjennetegnes ved stor strekkfasthet, dvs. at de i stor grad kan motvirke strekk. Defekter i kollagenproduksjon kan gi utslag som hyperelastitet, som ved Ehlers-Danlos' syndrom
 
#### Retikulære fibre
Retikulære fibre består også av kollagen, men disse er mye tynnere og mindre strekkfaste. De består hovedsakelig av kollagen type III. Retikulære fibre har i hovedoppgave å danne et støttende rammeverk for det cellulære innholdet i ulike vev/organer. Disse fibrene er konstruert slik at vevet blir åpent og fritt for diffusjon.

#### Elastiske fibre
De elastiske fibrene består av elastin, et elastisk protein hvis hovedoppgave er å la vevet returnere til sin opprinnelige form etter mekanisk strekk. Nedbrytning av elastin i lungevevet er hovedårsaken til lungeemfysem som, sammen med kronisk obstruktiv bronkitt, går under samlebetegnelsen KOLS 

## Se også
* Bindevevssykdommer

## Referanser
Atlanten stadion

**Atlanten stadion** er et fotballstadion og friidrettsanlegg i Kristiansund, og ligger ved Folkeparken på Gomalandet. Fotballbanen har en størrelse på 100 x 64 meter, og løpebanen har en lengde på 400 meter. Tilskuerrekorden på stadion er 2300 tilskuere, og er fra 1978 da Clausenengen møtte Vålerenga i cupens fjerde runde.

Etter renovering av stadion i perioden 2018–2023 består stadionet av følgende:
* 400 m løpebane med 8 felt, derav 2 med undervarme
* 1 stk diskos-/sleggefelt
* 2 stk spydkastfelt
* 2 stk lengdehoppfelt
* 1 stk kulestøtfelt
* 2 stk stavhoppfelt

## Referanser


## Se også
* *[[IL Norodd]]*
Pato Branco

**Pato Branco** (*Hvit And* på norsk) er en kommune i delstaten Paraná i sørregionen av Brasil. Pato Branco begynte som en liten landsby i 1942, og oppnådde bystatus 14. desember 1952. Ifolge IBGE hadde byen i 2019 82 881 innbyggere og var ranket som den tredje beste byen i Paraná og nummer 113 i Brasil totalt naar det kommer til livskvalitet. Byen er et regionalt senter for helse og utdanningstjenester og har to private universiteter (Faculdade Mater Dei og Faculdade de Pato Branco) og et offentlig (Universidade Tecnológica Federal de Paraná).

Siden 1996 har Pato Branco opplevd en positiv økonomisk utvikling etter aa ha klart aa lokke til seg mange elektro- og datafirmaer via skatteinsentiver og er naa aa regne som ett lite regionalt teknologisenter. Landbruk er ogsaa en viktig del av den lokale okonomien.

Pato Branco ligger 760 moh. og har et subtropisk klima med varme somre med tildels hyppig regn. Vintrene er milde og man opplever sjelden morgenfrost. Det er ingen klart definert tørketid. Den kaldeste måneden er juli med en gjennomsnittstemperatur på 14.2 °C. Januar er den varmeste måneden med en gjennomsnittstemperatur på 22.5 °C.

## Referanser


## Eksterne lenker
*
Dekompresjonsstopp

**Dekompresjonsstopp** eller **dekostopp** er et begrep innen dykking som beskriver påkrevde stopp på dekompresjonsdykk.  Må ikke forveksles med sikkerhetsstopp som er ikke-påkrevde stopp på 3-5m i 3-5min for å øke sikkerhetsmarginen.

Stoppene kan variere i lengde, som regel med de korteste stoppene dypt og de lengre stoppene grunnere. Behovet for stoppene oppstår på grunn av at vevet i kroppen er mettet med inertgasser som N2 og evt HE. Kroppen må derfor få tid til å diffundere gassene ut av vevet. 

Dette kan akselereres ved å bruke en gass som inneholder lavere andel av inertgassene en vanlig. For eksempel er nitrox 50 og ren O2 mye brukt. Fordelen er at dekostoppene blir mer effektive og derfor kan reduseres i tid.
Donald McKinlay

**Donald McKinlay** (født 25. juli 1891 i Newton Mearns i Skottland, død 16. september 1959) var en skotsk fotballspiller. Mest kjent er han for tiden som forsvarsspiller i Liverpool FC.

McKinlay spilte i flere småklubber i Skottland og spilte for *Newton Villa* da han ble kjøpt av Liverpool manager Tom Watson 21. januar 1910. 

Han spilte tilsammen 434 kamper og scoret 34 mål for klubben. Han er pr. 14. juni 2007 nr. 20 over personer med flest kamper for Liverpool.

## Medaljer

### Medaljer for Liverpool som vinner
* **[[1921]]/[[1922]]** Ligamester 1. Divisjon.
* **1922/[[1923]]** Ligamester 1. Divisjon.

### Medaljer for Liverpool som nr. 2
* **[[1913]]/[[1914]]** FA-Cup tapende finalist.

## Se også
* Statistikk om Liverpool FC

## Referanser


## Eksterne lenker
* 
* Profil på Liverpools offisielle hjemmeside.
* Profil på LFChistory.net.
Dorvunjarga Evangeliesenter

**Dorvunjàrga Evangeliesenter** eller **Karasjok Evangeliesenter** er et av sentrene i Stiftelsen Pinsevennenes Evangeliesenter.

Dorvunjàrga Evangeliesenter ligger i Karasjok kommune, ikke langt fra grensen til Finland og er det nordligste Evangeliesenteret. Senteret har plass til 18 gutter. Bestyrere er (år 2006) Torill og Finn Erik Rølleid.

Stedet var tidligere en militærforlegning.  Her er det et rikt tilbud på friluftsliv, fiske og annen type rekreasjon.
 
## Evangeliesenteret
Stiftelsen Pinsevennenes Evangeliesenter, til vanlig kalt *Evangeliesenteret*, er en diakonal kristen frivillig organisasjon som driver arbeid mot rusmiddelavhengige, med avvenning fra rus og hjelp til å begynne «et nytt liv». Evangeliesenteret er Norges største hjelpetiltak for russkadde.

## Kilder
* www.evangeliesenteret.no/ Dorvunjarga / Karasjokk Evangeliesenter
Roa Evangeliesenter

**Roa Evangeliesenter** var et av sentrene i Stiftelsen Pinsevennenes Evangeliesenter. I 2008 var Evangeliesenteret i en presset økonomisk situasjon og valgte å legge ned virksomheten. 

Roa Evangeliesenter lå på Roa på Lunner på Hadeland. Senteret hadde plass til 14 jenter. Bestyrere er Anita og Steinar Alderssjøen (år 2006).

Roa Evangeliesenter var det aller første Evangeliesenteret og oppstartet i 1983. Stedet var tidligere lensmannsgård og garveri. Det begynte som et hjelpetiltak for menn («guttesenter»), men senere som et rehabeliteringssenter for kvinner («jentesenter»).

## Evangeliesenteret
Stiftelsen Pinsevennenes Evangeliesenter, til vanlig kalt *Evangeliesenteret*, er en diakonal kristen frivillig organisasjon som driver arbeid mot rusmiddelavhengighet, med avvenning fra rus og hjelp til å begynne «et nytt liv». Evangeliesenteret er Norges største hjelpetiltak for russkadde.

## Eksterne lenker
* www.evangeliesenteret.no/
Jaktkort

**Jaktkort** kan sikte til 
*Jegeravgiftskort, betalt statlig jegeravgift
*Jakttillatelse, skriftlig tillatelse fra en grunneier til å drive jakt på en eiendom
Varna Evangeliesenter

**Varna Evangeliesenter** er et av sentrene i Stiftelsen Pinsevennenes Evangeliesenter.

Varna Evangeliesenter ligger på Sperrebotn vel en mil utenfor Moss. Senteret har plass til 55-60 beboere, pluss personell. Bestyrer er Ole Sletten (2019).

Senteret består av flere større bygninger, samlet rundt et gårdstun. Blant annet en stor skolebygning hvor Evangeliesenterets Bibelskole holder til. Senteret har et eget snekkerverksted hvor beboerne kan få arbeidstrening. Andre arbeidstreningsoppgaver kan være i bruktbutikken, snekkerverksted, vedlikehold, systue, sykkelverksted og annet forefallende arbeid. Stedet har også en fotballbane. Låvebygningen er innredet til bruktbutikk på 1000 kvm. Bruktbutikken er åpen fra 10.00-16.00 ma-fre og 10.00 - 14.00 lørd. 

Obligatoriske kurs i rus og rusbehandling (rusomsorg) for ledere og medarbeidere holdes regelmessig på Varna.

## Evangeliesenterets bibelskole
Evangeliesenterets bibelskole er en bibelskole med plass for inntil 60 elever. Flere av elevene er tidligere rusmisbrukere som har vært til rehabilitering i Evangeliesenteret. Noen av disse har ikke fullført ordinær skolegang, derfor undervises det i norsk, engelsk og matematikk, noe som ikke er vanlig ved bibelskoler.

## Evangeliesenteret
Stiftelsen Pinsevennenes Evangeliesenter, til vanlig kalt *Evangeliesenteret*, er en diakonal kristen frivillig organisasjon som driver arbeid mot rusmiddelavhengige, med avvenning fra rus og hjelp til å begynne «et nytt liv». Evangeliesenteret er Norges største hjelpetiltak for russkadde.

## Eksterne lenker
*  Evangeliesenteret
*  Evangeliesenterets bibelskole
Østerbo Evangeliesenter

**Østerbo Evangeliesenter** er et av sentrene i Stiftelsen Pinsevennenes Evangeliesenter.

Østerbo Evangeliesenter ligger på Østerbo ved Halden. Østerbo er Evangeliesenterets største hjem. Senteret har plass til mer enn 70 beboere til enhver tid, fordelt på flere paviljonger. Det er et stort kjøkken med tilhørende spisesal, administrasjonsbygg, boliganlegg for de ansatte . Bestyrer er Kjetil Sterri-Mørch (år 2015).

Østerbo Evangeliesenter kan ta seg av personer med rusproblemer og familier. Evangeliesenteret har Vernepleier, sosionom og sykepleier. 

Den store Bunessjøen, som omgir store deler av eiendommen, gir rekreasjonsmuligheter som fiske, bading og andre fysiske aktiviteter.

Bondegården er på ca. 200 mål, og har dyr i fjøset. Dette er populært og setter preg i miljøet.

## Historie
Eiendommen og bygningene til Østerbo Evangeliesenter ble opprinnelig utviklet gjennom Østerbo sentralhjem.
*I 1961 ble Østerbo sentralhjem etablert med Eleanor Hofgaard som styreformann, dette som en institusjon for innbyggere som da ble kalt psykisk utviklingshemmede.  Eleanor Hofgaard var en ildsjel som allerede i 1951 startet arbeidet med å få bygget et slikt hjem gjennom «Fylkeskomitéen for åndsvakesaken i Østfold».
*I 1970 ble Østerbo overtatt av Østfold fylkeskommune, som en direkte følge av «Sykehusloven». Østerbo sentralhjem ble utbygget til 42 bygninger, med areal på 16&nbsp;000 kvadratmeter, og hadde en periode over 160 beboere.
*I 1989 hadde Østerbo sentralhjem 119 beboere fra 30 kommuner, 340 ansatte – herav 37 lærere. HVPU-reformen førte etter dette til at kommunene bygde boliger og intergrerte Østerbos beboere der andre folk bodde, og ikke i et eget lite samfunn 17 km fra Halden sentrum.

## Stevneplass
I dag har Østerbo Evangeliesenter en storhall med plass til flere tusen mennesker, som tidligere var en skøytehall i Oslo. Her er det flere ganger i året stevner og større arrangement. Størst er det årlige sommerstevnet.

## Evangelisk Bibel-Seminar
Evangelisk Bibel-Seminar er en bibelskole med plass for inntil 60 elever. Flere av elevene er tidligere rusmisbrukere som har vært til rehabilitering i Evangeliesenteret. Noen av disse har ikke fullført ordinær skolegang, derfor undervises det i norsk, engelsk og matematikk, noe som ikke er vanlig ved bibelskoler.

## Botreningstilbud
Etter en stund på Østerbo kan klienten(e) gå over på det som blir kalt et «botreningstilbud», for gradvis å kunne tilpasse seg et selvstendig liv i samfunnet.

## Evangeliesenteret
Stiftelsen Pinsevennenes Evangeliesenter, til vanlig kalt *Evangeliesenteret*, er en diakonal kristen frivillig organisasjon som driver arbeid mot rusmiddelavhengige, med avvenning fra rus og hjelp til å begynne «et nytt liv». Evangeliesenteret er Norges største hjelpetiltak for russkadde.

## Kilder
* www.evangeliesenteret.no/ Østerbo Evangeliesenter
Brubakken Evangeliesenter

**Brubakken Evangeliesenter** er et av sentrene i Stiftelsen Pinsevennenes Evangeliesenter.

Brubakken Evangeliesenter ligger i bygda Kroken i Drangedal kommune i Telemark, ved grensen til Kragerø kommune. Brubakken Evangeliesenter er avdelingen med LAR nedtrapping. Senteret har plass til 9 beboere. Bestyrer er Keld Jensen, og bestyrer avløser er Fredrik Myrvin.

Senteret ble åpnet i 1999 og ligger i naturskjønne omgivelser med fint turterreng, både sommer og vinter. Det er gode fiskemuligheter i flere ferskvann. Senteret har også ett trenings lokale.

## Evangeliesenteret
Stiftelsen Pinsevennenes Evangeliesenter, til vanlig kalt *Evangeliesenteret*, er en diakonal kristen frivillig organisasjon som driver arbeid mot rusmiddelavhengige, med avvenning fra rus og hjelp til å begynne et nytt liv. Evangeliesenteret er Norges største hjelpetiltak for russkadde.

## Eksterne lenker
* www.evangeliesenteret.no/ Brubakken Evangeliesenter
Temperaturgradient

**Temperaturgradient** er et mål for romlig variasjon i temperaturen. Gradienten er en vektor som peker i den retningen der temperaturen endrer seg mest.  Enheten til temperaturgradienten er grader per lengdeenhet, i SI-systemet gitt ved kelvin per meter.

Temperaturgradienter er mye brukt i fagfelt som meteorologi og oseanografi.

## Matematisk beskrivelse
Dersom det ikke er noen tidsvariasjon i temperaturen så kan den romlige variasjonen beskrives med et skalarfelt:

:T=T(x,y,z) \, 

der *x*, *y* og *z* er romlige koordinater. Gradienten til temperaturen er da en vektor definert som 

:
\nabla T = \begin{pmatrix}
{\frac{\partial T}{\partial x}},  
{\frac{\partial T}{\partial y}}, 
{\frac{\partial T}{\partial z}}
\end{pmatrix}

## Vær og klima
Temperaturforskjeller mellom to forskjellige punkter på jorden er svært viktig for vær og klima. Absorpsjon av sollys på jordoverflaten øker temperaturgradienten og kan føre til konveksjon (en prosess som skaper skyer og nedbør). På global og årlig basis vil dynamiske prosesser i atmosfæren og havet forsøke å redusere de store temperaturforskjellene mellom polområdene og ekvator ved å flytte store masser med varm og kald luft og vann. 

Værfronter er områder der den horisontale temperaturgradienten er ekstra stor, og er grenseområder mellom kalde og varme luftmasser. Temperaturgradienten kan derimot endre seg en god del på grunn av daglige og årstidsvariasjoner i oppvarming og avkjøling. 

## Jordvarme
Temperaturgradienter i mantelen er årsak til konveksjon i jordskorpa, noe som igjen er årsaken til kontinentaldrift.

## Se også

* Gradient
* Adiabatisk temperaturendring

## Litteratur

* Edward N. Lorenz (1967) *The nature and theory of the general circulation of atmosphere*, World Meteorological Organization, Publication No. 218, Geneva, Switzerland.
* M. I. Budyko (1978) *Climate and Life*, Academic Press, International Geophysics Series, Volume **18**, ISBN 0-12-139450-6.
* Robert G. Fleagle and Joost A. Businger (1980) *An Introduction to Atmospheric Physics*, Second Edition, Academic Press, International Geophysics Series, Volume **25**, ISBN 0-12-260355-9.
* David Miller (1981) *Energy at the Surface of the Earth: An Introduction to the Energetics of Ecosystems*, Academic Press, International Geophysics Series, Volume **29**.
* John M. Wallace and Peter V. Hobbs (2006) *Atmospheric Science: An Introductory Survey*, Second Edition, Academic Press, International Geophysics Series, ISBN 0-12-732951-X.
Khandu Wangchuk

Lyonpo **Khandu Wangchuk** (født i 1950) er medlem av regjeringen i Bhutan. Han har vært  utenriksminister siden 2003, og var statsminister fra 2001 til 2002 og 2006-07.

Ordet *Lyonpo* er en ærestittel og betyr minister.

## Eksterne lenker
* 2006 un.org Tale til FNs generalforsamling 2006
Termalvind

**Termalvind** er *forskjellen* i vind mellom to trykknivå, og er egentlig ikke en vind i seg selv. Den er bare gjeldende i en atmosfære med horisontale temperaturgradienter, for eksempel en baroklin atmosfære. I en barotrop atmosfære er den geostrofiske vinden uavhengig av høyden. Navnet kommer av at denne vinden blåser rundt områder med lav (og høy) temperatur på lignende måte som den geostrofiske vinden blåser rundt lavtrykk og høytrykk. Man kan også si at termalvinden alltid blåser med varmluften til høyre for fartsretningen. 

**Termalvindligningen** er 

:f \mathbf{v}_T = \mathbf{k} \times \nabla ( \phi_1 - \phi_0 ),

der \phi_x er geopotensiell høyde med \phi_1 > \phi_0, f er coriolisparameteren og \mathbf{k} er en oppoverrettet enhetsvektor i vertikal retning. Termalvindligningen gjelder ikke i tropiske strøk. Siden *f* er svært liten der blir ligningen redusert til \nabla ( \phi_1 - \phi_0 ) 

## Eksempel på termalvind

### Temperaturkontraster mellom ekvator og pol: Økende vestavind med høyden

*(Dette gjelder også på den sørlige halvkule, og fordi <math>f</math> er negativ der får en samme resultat)*

Polområdene har lav temperatur mens områdene nær ekvator har høy temperatur. Fordi termalvinden blåser rundt områder med lav temperatur på samme måte som den geostrofiske vinden blåser rundt et lavtrykk (syklon), altså mot klokka på nordlige halvkule, er termalvinden på den nordlige halvkule vestlig på midlere bredder. Ser en på Nordpolen fra høyden vil en se en vestlig luftstrøm som kretser rundt jorden mot klokka. 

Dersom termalvinden er vestlig betyr det at den atmosfæriske strømmen blir mer vestlig med høyden, siden termalvinden beskriver vindendringen med høyden. Hvis vindfarten er nær null i et visst nivå vil en derfor ha en kraftig vestlig vind i høyere nivå. Dette beskriver i praksis jetstrømen, som er en kraftig vestlig luftstrøm med størst kraft nær tropopausen, og som i hovedsak oppstår som følge av temperaturkontrastene mellom polområdene og ekvator. 

### Adveksjon av varm eller kald luft: Dreining av den geostrofiske vinden med høyden

Dersom den geostrofiske vinden endrer retning med høyden, kan en ut fra termalvinden avgjøre om en har adveksjon (transport) av varm eller kald luft. Hvis den geostrofiske vinden dreier mot høyre (med klokka) med høyden, som på figuren til høyre, har en varmluftsadveksjon, fordi termalvinden alltid blåser med varmluft til høyre. Hvis vinden dreier til venstre (mot klokka) med høyden har en kaldluftsadveksjon. 

## Litteratur
*Holton, James R.: *An Introduction to Dynamic Meteorology*, 2004. ISBN 0-12-354015-1
*Vasquez, Tim: *Weather Forecasting Handbook*, 2002. ISBN 0-9706840-2-9
Geostrofisk vind

**Geostrofisk vind** er definert som vinden som kommer av det som kalles «geostrofisk balanse» mellom corioliskraften og trykkgradientkraften som virker på en luftpakke. Dette får vinden til å blåse parallelt med isobarer i jordatmosfæren. Det er riktignok sjelden eksakt geostrofisk balanse i naturen, fordi flere krefter som friksjon fra bakken eller sentrifugalkraften også virker på luftstrømmen. Altså må isobarene være helt rettlinjet for at en skal ha fullstendig geostrofisk strøm. Til tross for dette er det meste av atmosfæren utenfor tropene nær geostrofisk det meste av tiden og er ofte en svært nyttig tilnærming. 

Luft flytter seg fra høytrykksområder til lavtrykksområder på grunn av trykkgradientkraften. Men så snart luften begynner å røre seg vil corioliskraften bøye av luftstrømmen på grunn av jordrotasjonen. Denne avbøyningen er til høyre på den nordlige halvkule, og til venstre på den sørlige halvkule. Når luften går fra et høytrykksområde øker farten, og dermed også effekten av corioliskrafta. Avbøyningen øker helt til coriolis- og trykkgradientkraften er i geostrofisk balanse, og da vil ikke luften lenger strømme fra høyt mot lavt trykk, men i stedet langs isboarer. Merk at denne forklaringen starter med en atmosfære i geostrofisk ubalanse og beskriver hvordan balansen oppstår. I praksis er strømmen alltid bare nesten i geostrofisk balanse. Den geostrofiske balansen er med på å forklare hvorfor lavtrykksystemer roterer mot klokka og høytrykksystemer med klokka på den nordlige halvkule (og motsatt på den sørlige halvkule). 

Nær overflaten fører effekten av friksjon mellom luften og overflaten til at strømmen ikke oppnår geostrofisk balanse. Friksjon senker farten på strømmen, og corioliskraften blir mindre. Som et resultat av dette vil trykkgradientkraften få en større effekt og luften vil få en komponent fra høyt til lavt trykk. Dette forklarer hvorfor høytrykk har vind som går ut fra senteret av systemet, mens lavtrykk har vind som går inn mot sentetet i en spiralbevegelse. 

## Ligning

Friksjonskrefter blir neglisjert, som vanligvis er en god tilnærming for strøm på synoptisk skala midt i troposfæren på midlere bredder. Selv om det ageostrofiske (ikke-geostrofiske) leddet er relativt lite, er det viktig for strømmen over tid. 

Den geostrofiske vinden (u_g,v_g)  kan utledes fra de primitive ligningene ved å bruke en geostrofisk tilnærming:

:  u_g = - {g \over f}  {\partial Z \over \partial y}
:  v_g = {g \over f}  {\partial Z \over \partial x}

der *g* er tyngdeaksellerasjon (9.81 m.s-2), *f* er coriolisparameteren (tilnærmet 10-4 s-1, varierer med breddegraden) og *Z* er geopotensiell høyde. Om denne tilnærmingen holder eller ikke avhenger av det lokale rossbytallet. Tilnærmingen gjelder ikke ved ekvator siden *f* er lik null her, og blir derfor heller ikke brukt i tropene.

Det finnes andre varianter av ligningen, for eksempel ved å bruke trykkfeltet i stedet for *Z*, men disse er hakket mer komplekse.

## Se også
*Termalvind